ai4bharat/Pralekha huggingface dataset:
रक्षा मंत्रालय
भूतपूर्व सैनिक कल्याण विभाग ने लंबित मामलों को शीघ्रता से हल करने और देश में स्वच्छता को बढ़ावा देने के लिए विशेष स्वच्छता अभियान 2.0 के तहत कई कार्यक्रमों की शुरुआत की
देश भर के 30 क्षेत्रीय केंद्र और ईसीएचएस पॉलीक्लिनिक स्वच्छता अभियान चला रहे हैं; ईएसडब्ल्यू के सचिव ने नोएडा में अरुण विहार के ईसीएचएस पॉलीक्लिनिक की प्रगति की समीक्षा की
भूतपूर्व सैनिक कल्याण विभाग के सचिव श्री विजय कुमार सिंह ने 28 अक्टूबर, 2022 को नोएडा में अरुण विहार के भूतपूर्व सैनिक अंशदायी स्वास्थ्य योजना  पॉलीक्लिनिक का दौरा किया। इस दौरान उन्होंने विशेष स्वच्छता अभियान की प्रगति की समीक्षा भी की। नोएडा के ईसीएचएस पॉलीक्लिनिक में प्रतिदिन औसतन लगभग 450 मरीज आते हैं। यह स्वास्थ्य केंद्र बुजुर्गों और उनके आश्रितों/परिवार के सदस्यों को विभिन्न प्रकार की स्वास्थ्य सेवाएं प्रदान करता है। श्री विजय कुमार सिंह ने पॉलीक्लिनिक का दौरा करते हुए बीमारियों का प्रसार रोकने के लिए स्वच्छता के महत्व को उल्लेख किया। उन्होंने अधिकारियों से बेहतर बुनियादी ढांचे के लिए सक्रिय कदम उठाने और इस दिशा में अधिक बेहतर कार्य करने का आग्रह किया।
एमडी ईसीएचएस मेजर जनरल एनआर इंदुरकर ने बताया कि पूरे देश में स्थित सभी 30 क्षेत्रीय केंद्र और ईसीएचएस पॉलीक्लिनिक विशेष अभियान 2.0 के तहत कई स्वच्छता अभियान चला रहे हैं।
भूतपूर्व सैनिक कल्याण विभाग ने भारत सरकार के 'लंबित मामलों के निपटान के लिए विशेष अभियान'  चलाकर कई पहल की हैं। विभाग ने लंबित मामलों को जल्दी से हल करने के प्रयास किये हैं। बेहतर रिकॉर्ड प्रबंधन, उत्कृष्ट कार्य क्षमता, पारदर्शिता में वृद्धि तथा एक स्थायी भविष्य की दिशा में योगदान करने के लिए प्रमुख रूप से ध्यान दिये जाने वाले क्षेत्रों के रूप में स्वच्छता को बढ़ावा देने की पहचान भी की गई है। सरकारी फाइलों के रख-रखाव और पुरानी फाइलों से छुटकारा पाने के लिए कई कदम उठाए जा रहे हैं।
विशेष अभियान 2.0 स्वच्छता को न केवल एक बार के अभ्यास के रूप में बल्कि दिन-प्रतिदिन में कामकाज के तौर पर आदत की तरह आत्मसात करने का प्रयास करता है। एससीडीपीएम 2.0 दिशा-निर्देशों में भी यह निर्धारित किया गया है। अभियान के तौर पर मंत्रालयों/विभागों और उनके संबद्ध/अधीनस्थ कार्यालयों के अतिरिक्त क्षेत्रीय/बाहरी कार्यालयों पर विशेष ध्यान दिया जाता है। इस चरण में, देश के अनेकों हिस्सों में स्थित विभिन्न जिला सैनिक बोर्ड, ईसीएचएस पॉलीक्लिनिक और क्षेत्रीय पुनर्वास कार्यालय जैसे सुदूरवर्ती साइटों तथा कार्यालयों सहित कई अभियान स्थलों की पहचान की गई है। इन सभी का भूतपूर्व सैनिक समुदाय के साथ सबसे अधिक संपर्क बना हुआ है।
प्रधानमंत्री कार्यालय
प्रधानमंत्री ने भारत के संगीत वाद्ययंत्रों के निर्यात में वृद्धि की प्रशंसा की
प्रधानमंत्री श्री नरेन्द्र मोदी ने भारत के संगीत वाद्ययंत्रों के निर्यात में वृद्धि पर प्रसन्नता व्यक्त की है। अप्रैल-सितंबर 2022 के दौरान भारत का संगीत वाद्ययंत्रों का निर्यात 2013 की इसी अवधि की तुलना में 3.5 गुना से अधिक हो गया।
वाणिज्य एवं उद्योग मंत्री श्री पीयूष गोयल के एक ट्वीट को साझा करते हुए प्रधानमंत्री ने ट्वीट किया;
“यह बेहद उत्साहजनक है। दुनिया भर में भारतीय संगीत की बढ़ती लोकप्रियता के साथ, इस क्षेत्र में और आगे बढ़ने का एक अच्छा अवसर है।”
स्वास्थ्य एवं परिवार कल्याण मंत्रालय
देश में दैनिक आधार पर कोविड के नए मामले 40 हजार से कम
कोविड संक्रमण के सक्रिय मामलों और मृत्यु दर में भी लगातार गिरावट
देश में 6 दिनों के अंतराल के बाद कोविड संक्रमण के नए मामले आज 40,000 से कम रहे। पिछले 24 घंटों के दौरान ऐसे मामलों की संख्या 38,073 रही। लगातार तीसरे दिन कोविड के नए मामले 50,000 से कम रहे।
पिछले 3-4 दिनों के दौरान दुनिया के कई देशों में कोविड संक्रमण के रोजाना आ रहे एक लाख नए मामलों को देखते हुए, भारत में स्थिति काफी बेहतर है।
पिछले कुछ सप्ताह के दौरान देश में कोविड के नए सक्रिय मामलों में लगातार गिरावट आ रही है।
पिछले 24 घंटों के दौरान लगातार 38वें दिन कोविड के नए सक्रिय मामलों की तुलना में ठीक होने वालों की संख्या आज 42,033 रही।
कुल सक्रिय मामले घटकर 5,05,265 रह गए है। देश में कोविड संक्रमण के कुल पॉजिटिव मामलों में सक्रिय मामलों का हिस्सा घटकर 5.88 प्रतिशत रह गया है।
संक्रमण से ठीक होने वालों की संख्या भी लगातार बढ़ते हुए 92.64 प्रतिशत पर पहुंच गई है। अब तक कुल 79,59,406 लोग संक्रमण मुक्त हो चुके हैं। सक्रिय रूप से संक्रमित और संक्रमण मुक्त हुए लोगों के बीच का अंतर बढ़कर 74,54,141 हो गया है।
संक्रमण से स्वस्थ हुए लोगों के 78 प्रतिशत नए मामले 10 राज्यों/केंद्र शासित प्रदेशों से है।
दिल्ली में सबसे ज्यादा 7,014 कोविड के मरीज एक दिन स्वस्थ हुए। केरल में यह संख्या 5,983 और पश्चिम बंगाल में 4,396 रही।
72 प्रतिशत कोविड के नए मामले 10 राज्यों/केंद्र शासित प्रदेशों से हैं।
दिल्ली में कोविड संक्रमण से सबसे ज्यादा 5,983 नए मामले सामने आए है जो कि पिछले दिन के 7,745 मामलों की तुलना में कम रहे। पश्चिम बंगाल में 3,907 नए मामले सामने आए है। केरल में दैनिक आधार पर कोविड संक्रमण के मामले लगातार घट रहे है। यह कम होकर 3,593 रह गए हैं। महाराष्ट्र में भी इनमें कमी आ रही है। राज्य में ऐसे नए मामलों की संख्या घटकर 3,277 रह गई। हालांकि इसके बावजूद संक्रमण के रोजाना नए मामलों को देखा जाए तो महाराष्ट्र का स्थान तीसरे और चौथे नंबर पर है।
पिछले 24 घंटों के दौरान 448 लोगों की मौत हो चुकी है। आज लगातार दूसरे दिन कोविड से मरने वालों की संख्या 500 से कम रही।
कोविड से मरने वाले लोगों में से 78 प्रतिशत 10 राज्यों/कें द्रशासित प्रदेशों से रहे। महाराष्ट्र में सबसे ज्यादा 85 लोगों की मौत हुई, हालांकि इसके बावजूद राज्य में कोविड संक्रमण से मौत के मामले घटकर 18.97 प्रतिशत रह गए हैं। दिल्ली में पिछले 24 घंटों के दौरान 71 लोगों की कोविड से मौत हुई है जबकि पश्चिम बंगाल में यह संख्या 56 रही।
रक्षा मंत्रालय
युद्ध अभ्यास-2019 का समापन समारोह
अमेरिकी सेना की 5-20 इन्फैन्ट्री बटालियन और भारतीय सेना के असम रेजिमेंट के सैनिकों द्वारा ज्वाइंट बेस लुईस मैककॉर्ड , वाशिंगटन में आयोजित युद्ध अभ्यास- 2019 का 18 सितंबर 2019 को समापन हुआ। ।
युद्ध अभ्यास - 2019 अमेरिका और भारतीय सेना की साझेदारी को मजबूत बनाने के लिए अमेरिकी सेना प्रशांत द्वारा प्रायोजित थियेटर सिक्योरिटी कोऑपरेशन प्रोग्राम के तहत एक वार्षिक द्विपक्षीय अभ्यास है। इस प्रशिक्षण में किसी शहरी वातावरण में आतंकवाद रोधी और विद्रोह रोकने अभियानों में शामिल विशेष ड्रिलों और प्रक्रियाओं पर ध्यान केंद्रित किया गया। त्वरित प्रतिक्रिया के लिए टीमों को हेलीकाप्टर द्वारा भेजा गया। क्षेत्र प्रशिक्षण के शुरुआती दिनों में बुनियादी युद्धाभ्यासों के बारे में प्लाटून स्तर का प्रशिक्षण शामिल है, जो बाद में कंपनी स्तर के परिचालनों की तरफ आगे बढ़ता है।
सैनिकों को प्लाटून स्तर की टीमों में गठित किया गया। प्रत्येक टीम ने शहर के एक इलाके का नियंत्रण बनाये रखने की दिशा में या सिएटल टाउन में शहरी वातावरण में दुश्मन के ठिकानों पर हमले का परिचालन किया। सिएटल टाउन, संभावित तैनाती का परिदृश्य जुटाने के लिए प्रयोग किये जाने वाला एक नकली शहर है। सैनिकों ने दुश्मन के खतरों से सफलतापूर्वक निपटने के लिए जरूरी सबक शामिल करते हुए तैयार की गई नीतिगत प्रक्रियाओं को सीखा। दोनों सेनाओं ने प्लाटून और कंपनी स्तर पर आयोजित परिचालनों में एक-दूसरे की विशेषज्ञता और अनुभव से लाभ उठाया। इसके अलावा भारतीय दस्ते को 'स्ट्राइकर' इन्फैंट्री कॉम्बैट व्हीकल पर काम करने का पहला अनुभव प्राप्त हुआ और अमेरिकी सेना ने पहाड़ी इलाकों में इन्फैंट्री यूनिट में प्रशिक्षण का लाभ उठाया। इस प्रशिक्षण में क्रिकेट और फुटबॉल के खेल भी शामिल रहे। समापन समारोह में पिछले दो सप्ताह की कार्रवाई के उपलक्ष्य में दोनों देशों के बीच उत्कर्ष साझेदारी का भी प्रदर्शन किया गया।
वाणिज्य एवं उद्योग मंत्रालय
व्यापार और निवेश कार्य समूह  की दूसरी बैठक के जी20 प्रतिनिधियों के लिए गाइडेड सिटी बस टूर 'द बेंगलुरु स्टोरी' और सांस्कृतिक कार्यक्रमों का आयोजन किया गया
कल शाम बेंगलुरु में दूसरे व्यापार और निवेश कार्य समूह  की बैठक के जी20 प्रतिनिधियों के लिए 'द बेंगलुरु स्टोरी' गाइडेड सिटी बस टूर और कर्नाटक की सांस्कृतिक विरासत प्रदर्शनी का आयोजन किया गया।
इस बस यात्रा के दौरान, भारत के सबसे तेजी से उभरते शहर बेंगलुरु, इसके खूबसूरत उद्यानों और देश की सिलिकॉन वैली के रूप में पहचाने जाने वाले शहर बेंगलुरु की विशेषज्ञता और सरलता की झलक पेश की गई।
बेंगलुरु पैलेस में, प्रतिनिधियों ने टावर पैरापेट्स, बैटलमेंट्स, फोर्ट टावर्स और मेहराबों को देखा जो इस शाही वास्तुकला को सुशोभित करते हैं। इसका डिजाइन इंग्लैंड के विंडसर कैसल से प्रेरित है। खुला प्रांगण कर्नाटक की लंबे समय से चली आ रही सांस्कृतिक, ऐतिहासिक और संगीत विरासत का प्रमाण है। प्रतिनिधियों ने म्यूजियम ऑफ आर्ट एंड फोटोग्राफी, कब्बन पार्क और मेथोडिस्ट चर्च का भी दौरा किया। महात्मा गांधी की प्रतिमा के पास टीम की तस्वीर लेने के बाद बस यात्रा का समापन हुआ। 'द बेंगलुरु स्टोरी' टूर कर्नाटक पर्यटन विभाग द्वारा डिजाइन किया गया था।
दूसरी व्यापार और निवेश बैठक का पहला दिन एक सांस्कृतिक कार्यक्रम के साथ संपन्न हुआ और उसके बाद रात्रिभोज का आयोजन हुआ। सांस्कृतिक कार्यक्रम के दौरान, कर्नाटक की सांस्कृतिक परंपराओं और नृत्य रूपों की प्रसिद्ध विरासत का प्रदर्शन किया गया। कार्यक्रम में कलानिधि नृत्य मंदिरम, स्पेस कथक और श्री नाट्य निकेतन द्वारा प्रदर्शन शामिल थे।
व्यापार और निवेश पर दूसरी बैठक कल बेंगलुरु में शुरू हुई, जिसमें 100 से अधिक प्रतिनिधियों ने भाग लिया। वैश्विक व्यापार और निवेश में तेजी लाने के लिए सहयोग पर आधारित चर्चाओं में जी-20 देशों के प्रतिनिधियों के साथ-साथ आमंत्रित देशों के प्रतिनिधियों और क्षेत्रीय और अंतर्राष्ट्रीय संगठनों के प्रतिनिधियों ने भी सक्रिय रूप से भाग लिया।
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 224 के खंड  द्वारा प्रदत्त अधिकार का प्रयोग करते हुए राष्ट्रपति, श्री राजेश सेखरी, न्यायिक अधिकारी को दो साल की अवधि के लिए जम्मू-कश्मीर और लद्दाख के उच्च न्यायालय के अतिरिक्त न्यायाधीश के रूप में नियुक्त करती हैं। यह नियुक्ति उनके पदभार ग्रहण करने की तारीख से प्रभावी होगी।
एमजी/एएम/एएस
(Visitor Counter : 208
ग्रामीण विकास मंत्रालय
बजट 2021-22: प्रधानमंत्री कृषि सिंचाई योजना के जलविभाजक विकास घटक की स्थिति
वित्त मंत्री श्रीमती निर्मला सीतारमण ने अपने बजट भाषण में किसानों की आय दोगुना करने, महिला सशक्तिकरण और समावेशी विकास  का जिक्र किया – जिसे ग्रामीण विकास मंत्रालय के अधीन भूमि संसाधन विभाग के प्रधानमंत्री कृषि सिंचाई योजना के जलविभाजक विकास घटक द्वारा संबोधित किया गया। इस योजना की स्थिति और मंत्रालय के लिए संभावनाएं इस प्रकार हैः
प्रधानमंत्री कृषि सिंचाई योजना का जलविभाजक विकास घटक 
एकीकृत जलविभाजक प्रबंधन कार्यक्रम  को साल 2015-16 में प्रधानमंत्री कृषि सिंचाई योजना  के जलविभाजक विकास घटक में समामेलित कर दिया गया। डब्ल्यूडीसी-पीएमकेएसवाई वर्षा और प्राकृतिक उत्पादकता खो चुके क्षेत्रों के विकास के लिए है। 8214 स्वीकृत जलविभाजक विकास परियोजना में से, 345 परियोजनाएं जो अभी शुरू नहीं हुई हैं, 1487 परियोजनाएं जो शुरुआती चरण में हैं , राज्यों को अपने बजट के अनुसार चलाने के लिए हस्तांतरित कर दी गई हैं। डीओएलआर द्वारा वित्त पोषित 6382 बची परियोजनाओं में से 4743  परियोजनाएं 31.01.2021 तक पूरी हो चुकी हैं, 409  समेकन चरण में और 1230  पर कार्य जारी है।
31.01.2021 तक 2457 पूर्ण परियोजनाओं का सीमा रेखा मूल्यांकन प्राप्त किया जा चुका है। इस मूल्यांकन रिपोर्ट में बताया गया है कि परियोजना वाले क्षेत्र में भूजल और सतही जल की उपलब्धता, उत्पादन में वृद्धि, वनस्पति कवर, आजीविक के स्तरों और घरेलू आय में महत्वपूर्ण सुधार हुआ है।
राज्यों से प्राप्त सूचना के अनुसार, 2014-15 से 2020-21 की तीसरी तिमाही तक 7.09 लाख हैक्टेयर जल संचयन संरचनाओं का निर्माण/पुनर्निमाण किया गया और 15.17 लाख हैक्टेयर का अतिरिक्त क्षेत्र सुरक्षात्मक सिंचाई में शामिल किया गया।
रक्षा मंत्रालय
'बीटिंग द रिट्रीट' समारोह 2023 में बजाए जाएंगे शास्त्रीय रागों पर आधारित भारतीय धुन
दर्शकों को मंत्रमुग्ध करेगा भारत का सबसे बड़ा ड्रोन शो जिसमें 3,500 स्वदेशी ड्रोन शामिल हैं
पहली बार 3-डी एनामॉर्फिक प्रोजेक्शन का आयोजन किया जाएगा
भारतीय शास्त्रीय रागों पर आधारित भारतीय धुनें इस वर्ष 'बीटिंग द रिट्रीट' समारोह का आकर्षण होंगी, जिसमें राष्ट्रपति और सशस्त्र बलों की सर्वोच्च कमांडर श्रीमती द्रौपदी मुर्मु 29 जनवरी 2023 को नई दिल्ली के ऐतिहासिक विजय चौक पर शिरकत करेंगी। सेना, नौसेना, वायु सेना और राज्य पुलिस और केंद्रीय सशस्त्र पुलिस बल  के संगीत बैंड द्वारा 29 मनोरम और पैर थिरकने वाली भारतीय धुनें बजाई जाएंगी।
समारोह में प्रधानमंत्री श्री नरेन्द्र मोदी और रक्षा मंत्री श्री राजनाथ सिंह भी शामिल होंगे। यह समारोह देश के सबसे बड़े ड्रोन शो का भी गवाह बनेगा, जिसमें 3,500 स्वदेशी ड्रोन शामिल होंगे। शानदार ड्रोन शो रायसीना पहाड़ियों के ऊपर शाम के आसमान को रोशनी से जगमग कर देगा, सहज तालमेल के माध्यम से राष्ट्रीय आकृतियों/घटनाओं के असंख्य रूपों को प्रस्तुत करेगा। यह स्टार्ट-अप परितंत्र की सफलता, देश के युवाओं के तकनीकी कौशल को दर्शाएगा और भविष्य की पथ-प्रवर्तक प्रवृत्तियों का मार्ग प्रशस्त करेगा। इस कार्यक्रम का आयोजन बोटलैब्स डायनामिक्स द्वारा किया जाएगा।
नॉर्थ और साउथ ब्लॉक के आगे आयोजित होने वाले बीटिंग रिट्रीट सेरेमनी 2023 के दौरान पहली बार 3-डी एनामॉर्फिक प्रोजेक्शन का आयोजन किया जाएगा।
समारोह सामूहिक बैंड की 'अग्नीवीर' धुन के साथ शुरू होगा, जिसके बाद पाइप्स एंड ड्रम्स बैंड द्वारा 'अल्मोड़ा', 'केदारनाथ', 'संगम दूर', 'क्वींस ऑफ सतपुरा', 'भागीरथी', 'कोंकण सुंदरी' जैसी मोहक धुनें बजाई जाएंगी।
भारतीय वायु सेना के बैंड 'अपराजेय अर्जुन', 'चरखा', 'वायु शक्ति', 'स्वदेशी' की धुन बजाएंगे, जबकि भारतीय नौसेना की बैंड 'एकला चलो रे', 'हम तैयार हैं' और 'जय भारती' की धुनें बजाएंगे।
भारतीय सेना का बैंड 'शंखनाद', 'शेर-ए-जवान', 'भूपाल', 'अग्रणी भारत', 'यंग इंडिया', 'कदम कदम बढ़ाए जा', 'ड्रमर्स कॉल' और 'ऐ मेरे वतन के लोगों' बजाएगा।
इस कार्यक्रम का समापन सदाबहार व सर्व लोकप्रिय धुन 'सारे जहां से अच्छा' के साथ होगा।
समारोह के मुख्य संचालक फ्लाइट लेफ्टिनेंट लीमापोकपम रूपचंद्र सिंह होंगे। जहां आर्मी बैंड का नेतृत्व सूबेदार मेजर दिग्गर सिंह करेंगे, वहीं नौसेना और वायु सेना के बैंड कमांडर एम एंथोनी राज और वारंट ऑफिसर अशोक कुमार होंगे। राज्य पुलिस और सीएपीएफ बैंड के संचालक सहायक उप निरीक्षक प्रेम सिंह होंगे।
नायब सूबेदार संतोष कुमार पांडेय के नेतृत्व में बगलर्स प्रदर्शन करेंगे और सूबेदार मेजर बसवराज वाग्गे के निर्देशन में पाइप और ड्रम बैंड बजाया जाएगा।
हर साल 29 जनवरी को विजय चौक पर 'बीटिंग द रिट्रीट' समारोह चार दिवसीय गणतंत्र दिवस समारोह के समापन के तौर पर आयोजित किया जाता है। जब शानदार कलाओं और रंगों को प्रस्तुत किया जाता है तो यह समारोह राष्ट्रीय गौरव की एक अनुपम घटना बन जाती है।
इस समारोह की शुरुआत 1950 के दशक की शुरुआत में हुई जब भारतीय सेना के मेजर रॉबर्ट्स ने स्वदेशी रूप से सामूहिक बैंड द्वारा प्रदर्शन के अनूठे समारोह को विकसित किया था। यह एक सदियों पुरानी सैन्य परंपरा को दर्शाता है, जब सूर्यास्त के समय रिट्रीट की आवाज सुनकर सैनिक लड़ाई बंद कर, अपने हथियार को रखकर युद्ध के मैदान से अपने शिविरों में वापस लौटते थे। 'बीटिंग द रिट्रीट' सेना की छावनी वापसी का प्रतीक है। समारोह बीते समय की यादों को ताजा करता है।
प्रधानमंत्री कार्यालय
प्रधानमंत्री ने वीडियो कांफ्रेंस के जरिये वाराणसी में इंडिया कारपेट एक्सपो को संबोधित किया
प्रधानमंत्री श्री नरेन्द्र मोदी ने आज वीडियो कांफ्रेंस के जरिये वाराणसी में भारत कालीन प्रदर्शनी  को संबोधित किया।
भारत और विदेश से आने वाले मेहमानों का स्वागत करते हुए प्रधानमंत्री ने कहा कि पहली बार वाराणसी में दीनदयाल हस्तकला संकुल भारत कालीन प्रदर्शनी का आयोजन कर रहा है। उन्होंने कहा कि कालीन उद्योग में वाराणसी, भदोही और मिर्जापुर महत्वपूर्ण केन्द्र हैं। उन्होंने हस्तकला, छोटे और मझौले उद्योगों को प्रोत्साहित करने के संबंध में किये जाने वाले प्रयासों का उल्लेख किया।
प्रधानमंत्री ने कहा कि भारत में हस्तकला की एक लंबी परम्परा है और वाराणसी ने इस क्षेत्र में महत्वपूर्ण भूमिका निभाई है। इस संबंध में उन्होंने महान संत कवि कबीर का उल्लेख करते हुए कहा कि वे भी इसी क्षेत्र से ताल्लुक रखते थे।
प्रधानमंत्री ने कहा कि हस्तकला, स्वतंत्रता संग्राम और आत्मनिर्भता के लिए प्रेरणा का स्रोत रहा है। उन्होंने महात्मा गांधी, सत्याग्रह और चरखे का भी उल्लेख किया।
प्रधानमंत्री ने कहा कि भारत कालीन का सबसे बड़ा निर्माता है और विश्व बाजार में उसका लगभग 35 प्रतिशत हिस्सा है। उन्होंने इस क्षेत्र के शानदार निर्यात प्रदर्शन का भी उल्लेख किया। उन्होंने कहा कि मध्यवर्ग की तरक्की और कालीन उद्योग को दिये जाने वाले समर्थन ऐसे दो कारक हैं, जो इस क्षेत्र के विकास में महत्वपूर्ण भूमिका निभाते हैं। उन्होंने कालीन बुनकरों के कौशल की प्रशंसा की, जिन्होंने ‘मेड इन इंडिया कारपेट’ को बड़ा ब्रांड बना दिया है। उन्होंने कालीन निर्यातकों को दिये जाने वाले लॉजिस्टिक समर्थन और गुणवत्ता सुनिश्चित करने के लिए विश्वस्तरीय प्रयोगशालाओं की स्थापना का उल्लेख किया।
उन्होंने कहा कि कालीन क्षेत्र को आधुनिक करघे और ऋण सुविधाएं जैसी तमाम सहूलियतें उपलब्ध कराई जा रही हैं।
प्रधानमंत्री ने कहा कि सरकार यह सुनिश्चित करने के लिए प्रतिबद्ध है कि कालीन बुनकरों की कड़ी मेहनत और उनका कौशल राष्ट्र की ताकत बने।
सड़क परिवहन एवं राजमार्ग मंत्रालय
श्री गडकरी ने 115 आकांक्षी जिलों में एमएसएमई पद चिह्न में सुधार पर जोर दिया
अर्थव्यवस्था को आगे बढ़ाने के लिए विचारों और सुझावों के साथ उद्योग जगत को आगे आने के लिए कहा
श्री गडकरी ने सीआईआई को सड़क अवसंरचना बीमा योजना का मसौदा तैयार करने के लिए कहा, जिससे वित्तीय समापन को गति प्रदान करने के लिए बैंक गारंटी की आवश्यकता हो
केन्द्रीय सड़क परिवहन एवं राजमार्ग मंत्री श्री नितिन गडकरी ने आज भारतीय उद्योग परिसंघ  द्वारा आयोजित “भारत@ 75 शिखर सम्मेलन: मिशन 2022” को संबोधित किया। उन्होंने कहा, देश के 115 चिन्हित आकांक्षी जिलों में एमएसएमई उद्योग की उपस्थिति में सुधार की तत्काल आवश्यकता पर बल दिया है। सकल घरेलू उत्पाद में उनका योगदान वर्तमान में नगण्य है, लेकिन अगर उनकी ओर ध्यान केंद्रित किया जाता है, तो ये रोजगार के परिदृश्य को बड़े पैमाने पर बढ़ा सकते हैं।
मंत्री ने बताया कि सरकार छोटी इकाइयों को उनके लघु वित्तीय आवश्यकताओं की पूर्ति के लिए एमएसएमई के तहत लाने की महत्वाकांक्षी योजना पर काम कर रही है। हाल ही में, एमएसएमई का विस्तार किया गया है और 50 करोड़ तक के निवेश मूल्य वाले उद्योग और 250 करोड़ रुपये तक का कारोबार कारोबार करने वाले को एमएसएमई के तहत लाकर नई ढ़ंग से परिभाषित किया जा रहा है। साथ ही, एमएसएमई के अंतर्गत विनिर्माण और सेवा क्षेत्र दोनों को समान परिभाषा देकर एक साथ लाया गया है।
श्री गडकरी ने सीआईआई के प्रतिनिधियों से देश की समग्र आर्थिक स्थिति में सुधार के लिए विचारों और सुझावों को साझा करने का आह्वान किया। उन्होंने चीन के उदाहरण का हवाला दिया, जहां शीर्ष 10 व्यापार श्रेणियां देश के निर्यात में लगभग 70 प्रतिशत का योगदान देती हैं। उन्होंने कहा, प्रौद्योगिकी उन्नयन से, भारत एमएसएमई क्षेत्र में नए निर्यात मार्ग की तलाश कर सकता है। उन्होंने कहा कि इससे बड़ी संख्या में सहायक इकाईयों को विकसित करने में मदद मिलेगी।
श्री गडकरी ने सीआईआई से सड़कों के बीमा के लिए एक प्रस्ताव का मसौदा तैयार करने को कहा, जो बैंक गारंटी  की जरूरत को खत्म कर देगा। इससे सड़क परियोजनाओं के वित्तीय समापन और वित्त पोषण में तेजी आएगी, जिससे परियोजनाएं तेजी से पूरी होंगी। उन्होंने विस्तृत रूप से बताया कि कैसे देश में सड़कों का परिदृश्य तेजी से बदल रहा है और प्रस्तावित 22 नई ग्रीन एक्सप्रेस-वे परियोजनाओं से इसमें और अधिक सुधार होगा।
सड़क परिवहन एवं राजमार्ग मंत्रालय
सड़क और इंटेलिजेंट ट्रांसपोर्ट सिस्टम पर भारत-रूस वर्किंग ग्रुप की पहली बैठक नई दिल्ली में आयोजित हुई
सड़क और इंटेलिजेंट ट्रांसपोर्ट सिस्टम पर भारत-रूस वर्किंग ग्रुप की पहली बैठक 28 मार्च, 2023 को नई दिल्ली में आयोजित की गई। वर्किंग ग्रुप की स्थापना सड़क परिवहन और राजमार्ग मंत्रालय और रूसी संघ के परिवहन मंत्रालय के बीच समझौता ज्ञापन के तहत सितंबर 2021 में हुई थी। सड़क परिवहन और सड़क उद्योग में द्विपक्षीय सहयोग पर सड़क परिवहन, लॉजिस्टिक्स, इंटेलिजेंट ट्रांसपोर्ट सिस्टम  और ग्रीन मोबिलिटी सेक्टर में संचार और सहयोग के दीर्घकालिक और प्रभावी द्विपक्षीय संबंध स्थापित करने के मकसद से यह सहयोग स्थापित किया गया।
बैठक की सह-अध्यक्षता सुश्री अलका उपाध्याय, सचिव , सड़क परिवहन और राजमार्ग मंत्रालय और महामहिम श्री दिमित्री बाकानोव, रूसी संघ के परिवहन उप मंत्री ने की।
बैठक के दौरान हुए विचार-विमर्श में दोनों देशों द्वारा इंटेलिजेंट ट्रांसपोर्ट सिस्टम, ग्रीन मोबिलिटी, सड़क सुरक्षा, सड़क परिवहन और राजमार्ग क्षेत्र में प्रौद्योगिकी कार्यान्वयन से संबंधित विभिन्न पहलों को प्रदर्शित किया गया। आयोजित चर्चाओं ने सड़क परिवहन विकास में डिजिटल प्रौद्योगिकी सक्षम आईटीएस सेवाओं के कार्यान्वयन के लिए भारत और रूस के बीच लंबे सहयोग का मार्ग प्रशस्त किया।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 328वां दिन
भारत का कुल टीकाकरण कवरेज 131 करोड़ के पार पहुंचा
आज शाम 7 बजे तक टीके की 67 लाख से ज्यादा खुराक दी गईं
भारत का कोविड-19 टीकाकरण कवरेज आज 131 करोड़  के महत्वपूर्ण पड़ाव को पार कर गया है। आज शाम 7 बजे तक टीके की 67 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10385295
|
|
दूसरी खुराक
|
|
9578757
|
|
एफएलडब्ल्यू
|
|
पहली खुराक
|
|
18382425
|
|
दूसरी खुराक
|
|
16654204
|
|
18-44 वर्ष आयुवर्ग समूह
|
|
पहली खुराक
|
|
474236912
|
|
दूसरी खुराक
|
|
260176498
|
|
45-59 वर्ष आयुवर्ग समूह
|
|
पहली खुराक
|
|
188536173
|
|
दूसरी खुराक
|
|
130635998
|
|
60 वर्ष से ज्यादा
|
|
पहली खुराक
|
|
117934532
|
|
दूसरी खुराक
|
|
84469974
|
|
दी गईं कुल पहली खुराक
|
|
809475337
|
|
दी गईं कुल दूसरी खुराक
|
|
501515431
|
|
कुल
|
|
1310990768
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 9 दिसंबर, 2021 
|
|
एचसीडब्ल्यू
|
|
पहली खुराक
|
|
131
|
|
दूसरी खुराक
|
|
6340
|
|
एफएलडब्ल्यू
|
|
पहली खुराक
|
|
182
|
|
दूसरी खुराक
|
|
12862
|
|
18-44 वर्ष आयुवर्ग समूह
|
|
पहली खुराक
|
|
1351738
|
|
दूसरी खुराक
|
|
3388757
|
|
45-59वर्ष आयुवर्ग समूह
|
|
पहली खुराक
|
|
320242
|
|
दूसरी खुराक
|
|
941439
|
|
60 वर्ष से ज्यादा
|
|
पहली खुराक
|
|
187740
|
|
दूसरी खुराक
|
|
501682
|
|
दी गईं कुल पहली खुराक
|
|
1860033
|
|
दी गईं कुल दूसरी खुराक
|
|
4851080
|
|
कुल
|
|
6711113
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
वित्त मंत्रालय
कोविड-19 महामारी के खिलाफ लड़ाई में भारतीय अर्थव्यवस्था को समर्थन देने के लिए केन्द्रीय वित्त एवं कारपोरेट कार्य मंत्री श्रीमती निर्मला सीतारमण ने 6,28,993 करोड़ रुपए के प्रोत्साहन पैकेज की घोषणा की
हिन्दी में पीपीटी देखने के लिए यहां क्लिक करें
एमजी/एएम/जेके/डीसी
(Visitor Counter : 2047
स्वास्थ्य एवं परिवार कल्याण मंत्रालय
देश में कोविड-19 टीकाकरण कवरेज का कुल आंकड़ा 139.70 करोड़ के पार पहुंचा
पिछले 24 घंटों के दौरान 70 लाख से अधिक कोविड रोधी टीके लगाए गए
मौजूदा रिकवरी दर 98.40 प्रतिशत है; जो मार्च 2020 के बाद सबसे अधिक है
पिछले 24 घंटों के दौरान 7,495 नये मामले सामने आए हैं
देश में सक्रिय मामलों की कुल संख्या वर्तमान में 78,291 है
साप्ताहिक संक्रमण दर  पिछले 39 दिनों से एक प्रतिशत से नीचे बनी हुई है
आज प्रात: 7 बजे तक प्राप्त अस्थायी रिपोर्ट के अनुसार पिछले 24 घंटों के दौरान 70,17,617 कोविड रोधी टीके लगाने के साथ ही देश की कोविड-19 टीकाकरण कवरेज बढ़कर 137.70 करोड़  से अधिक हो गई। यह उपलब्धि 1,47,94,783 सत्रों के माध्यम से अर्जित की गई है।
आज प्रात: 7 बजे तक प्राप्त अस्थायी रिपोर्ट के अनुसार संचयी आंकड़ों का पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
96,63,508
|
|
दूसरी खुराक
|
|
96,63,508
|
|
अग्रिम पंक्ति के कर्मी
|
|
पहली खुराक
|
|
1,83,84,490
|
|
दूसरी खुराक
|
|
1,68,03,025
|
|
18-44 वर्ष आयु वर्ग
|
|
पहली खुराक
|
|
49,01,96,714
|
|
दूसरी खुराक
|
|
30,48,04,894
|
|
45-59 वर्ष आयु वर्ग
|
|
पहली खुराक
|
|
19,23,57,199
|
|
दूसरी खुराक
|
|
14,30,83,204
|
|
60 वर्ष से अधिक
|
|
पहली खुराक
|
|
12,01,61,788
|
|
दूसरी खुराक
|
|
9,11,35,308
|
|
योग
|
|
1,39,69,76,774
पिछले 24 घंटों में 6,960 मरीजों के ठीक होने से स्वस्थ होने वाले मरीजों की कुल संख्या में बढ़ोतरी हुई है , जो इस समय 3,42,08,926 है।
इसके परिणामस्वरूप भारत में रिकवरी दर 98.40 प्रतिशत हो गई है, जो मार्च 2020 के बाद सबसे अधिक है।
पिछले 56 दिनों से लगातार 15 हजार से कम दैनिक मामलों का पता चला है। यह केन्द्र और राज्यों/केन्द्र शासित प्रदेशों के संयुक्त एवं लगातार प्रयासों का परिणाम है।
पिछले 24 घंटों के दौरान 7,495 नये मामले सामने आये हैं।
देश में सक्रिय मामलों की मौजूदा संख्या 78,291 है। सक्रिय मामले देश के कुल संक्रमित मामलों के केवल 0.23 प्रतिशत हैं, जो मार्च 2020 के बाद सबसे कम हैं।
देश में कोविड जांच क्षमता को लगातार बढ़ाया जा रहा है। पिछले 24 घंटों के दौरान कुल 12,05,775 जांच की गईं। देश में अब तक 66.86 करोड़ से अधिक  नमूनों की जांच की गई है।
देश में जांच क्षमता बढ़ाई गई है और साप्ताहिक संक्रमण दर अब 0.59 प्रतिशत है, जो पिछले 39 दिनों से एक प्रतिशत से कम बनी हुई है। दैनिक संक्रमण दर 0.62 प्रतिशत है, जो पिछले 80 दिनों से दो प्रतिशत से कम और 115 दिनों से लगातार तीन प्रतिशत से कम बनी हुई है।